Združeni zadevi C-186/11 in C-209/11

Stanleybet International Ltd (C-186/11),

William Hill Organization Ltd (C-186/11), William Hill plc (C-186/11), Sportingbet plc (C-209/11)

proti

Ypourgos Oikonomias kai Oikonomikon,

Ypourgos Politismou

(Predloga za sprejetje predhodne odločbe, ki ju je vložilo Symvoulio tis Epikrateias)

„Člena 43 ES in 49 ES — Nacionalna zakonodaja, po kateri je izključna pravica upravljanja, organiziranja in prirejanja iger na srečo podeljena enemu samemu podjetju, ki ima pravno obliko delniške družbe in kotira na borzi — Oglaševanje iger na srečo in širitev v druge države članice Evropske unije — Državni nadzor“

Povzetek – Sodba Sodišča (četrti senat) z dne 24. januarja 2013

Svoboda ustanavljanja – Svoboda opravljanja storitev – Omejitve – Igre na srečo – Nacionalna ureditev, po kateri ima izključno pravico do organiziranja teh iger en sam subjekt, ki ga nadzoruje država – Nedopustnost – Upravičenost – Nujni razlogi v splošnem interesu – Cilja zmanjšanja ponudbe iger na srečo in boja proti kriminalu – Dolžnost izpolnjevanja zahtev sorazmernosti in prepovedi diskriminacije – Presoja, ki jo opravi nacionalno sodišče (člena 43 ES in 49 ES) Svoboda ustanavljanja – Svoboda opravljanja storitev – Omejitve – Igre na srečo – Nacionalna ureditev, po kateri ima izključno pravico do organiziranja teh iger en sam subjekt, ki ga nadzoruje država – Nedopustnost – Možnost nacionalnih organov, da v prehodnem obdobju opustijo odločanje o vlogah za izdajo dovoljenj v sektorju iger na srečo – Neobstoj (člena 43 ES in 49 ES) Svoboda ustanavljanja – Svoboda opravljanja storitev – Omejitve – Igre na srečo – Nacionalna ureditev, po kateri ima izključno pravico do organiziranja teh iger en sam subjekt, ki ga nadzoruje država – Nedopustnost – Zavrnitev dodelitve prehodnega obdobja, v katerem zadevnim nacionalnim organom začasno ne bi bilo treba odločati o vlogah za izdajo dovoljenj v tem sektorju – Pogoji za izdajo dovoljenj za organiziranje iger na srečo v primeru vložitve takih vlog – Spoštovanje temeljnih pravil pogodb ter načel enakega obravnavanja in preglednosti (člena 43 ES in 49 ES)

Člena 43 ES in 49 ES je treba razlagati tako, da nasprotujeta nacionalni ureditvi, s katero je izključna pravica v zvezi z upravljanjem, organiziranjem in prirejanjem iger na srečo podeljena enemu subjektu, kadar, prvič, ta ureditev dejansko ne sledi ciljema zmanjševanja priložnosti za igranje iger na srečo ter doslednega in sistematičnega omejevanja dejavnosti na tem področju in, drugič, kadar ni zagotovljen strog nadzor javnih organov nad širitvijo sektorja iger na srečo, če je to potrebno za boj proti kriminalu, povezanem s temi igrami, kar pa mora preveriti predložitveno sodišče. (Glej točko 36 in točko 1 izreka.) V primeru nezdružljivosti nacionalne ureditve na področju organiziranja iger na srečo z določbami Pogodbe, ki se nanašajo na svobodo opravljanja storitev in svobodo ustanavljanja, nacionalni organi v prehodnem obdobju ne smejo opustiti odločanja o vlogah za izdajo dovoljenj v sektorju iger na srečo. (Glej točki 38 in 39 ter točko 2 izreka.) V primeru nezdružljivosti nacionalne ureditve s členoma 43 ES in 49 ES zavrnitev dodelitve prehodnega obdobja, v katerem zadevnim nacionalnim organom začasno ne bi bilo treba odločati o vlogah za izdajo dovoljenj v sektorju iger na srečo, ne pomeni nujno obveznosti zadevne države članice, da liberalizira trg iger na srečo, če meni, da taka liberalizacija ni združljiva z ravnjo varstva potrošnikov in družbenega reda, ki ga ta država članica želi zagotavljati. Ob sedanjem stanju prava Unije lahko namreč države članice reformirajo obstoječi monopol, da bi ga uskladile z določbami Pogodbe, zlasti s tem, da zagotovijo učinkovit in strog nadzor javnih organov nad tem monopolom. Vendar če država članica meni, da ni treba načrtovati reforme obstoječega monopola, zato da bi ga uskladila z določbami Pogodbe, in da liberalizacija trga iger na srečo bolje ustreza ravni varstva potrošnikov in družbenega reda, ki ga želi zagotoviti, mora spoštovati temeljna pravila Pogodb, zlasti člena 43 ES in 49 ES, načeli enakega obravnavanja in prepovedi diskriminacije na podlagi državljanstva ter obveznost preglednosti, ki iz njiju izhaja. V takem primeru mora uvedba sistema predhodnega upravnega dovoljenja, ki se nanaša na ponudbo nekaterih vrst iger na srečo, v tej državi članici temeljiti na objektivnih, nediskriminatornih in vnaprej znanih merilih, ki določajo meje diskrecijske pravice javnih organov, tako da je ni mogoče uporabiti samovoljno. (Glej točke od 46 do 48 in točko 3 izreka.)

Združeni zadevi C-186/11 in C-209/11

Stanleybet International Ltd (C-186/11),

William Hill Organization Ltd (C-186/11), William Hill plc (C-186/11), Sportingbet plc (C-209/11)

proti

Ypourgos Oikonomias kai Oikonomikon,

Ypourgos Politismou

(Predloga za sprejetje predhodne odločbe, ki ju je vložilo Symvoulio tis Epikrateias)

„Člena 43 ES in 49 ES — Nacionalna zakonodaja, po kateri je izključna pravica upravljanja, organiziranja in prirejanja iger na srečo podeljena enemu samemu podjetju, ki ima pravno obliko delniške družbe in kotira na borzi — Oglaševanje iger na srečo in širitev v druge države članice Evropske unije — Državni nadzor“

Povzetek – Sodba Sodišča (četrti senat) z dne 24. januarja 2013

Svoboda ustanavljanja — Svoboda opravljanja storitev — Omejitve — Igre na srečo — Nacionalna ureditev, po kateri ima izključno pravico do organiziranja teh iger en sam subjekt, ki ga nadzoruje država — Nedopustnost — Upravičenost — Nujni razlogi v splošnem interesu — Cilja zmanjšanja ponudbe iger na srečo in boja proti kriminalu — Dolžnost izpolnjevanja zahtev sorazmernosti in prepovedi diskriminacije — Presoja, ki jo opravi nacionalno sodišče (člena 43 ES in 49 ES) Svoboda ustanavljanja — Svoboda opravljanja storitev — Omejitve — Igre na srečo — Nacionalna ureditev, po kateri ima izključno pravico do organiziranja teh iger en sam subjekt, ki ga nadzoruje država — Nedopustnost — Možnost nacionalnih organov, da v prehodnem obdobju opustijo odločanje o vlogah za izdajo dovoljenj v sektorju iger na srečo — Neobstoj (člena 43 ES in 49 ES) Svoboda ustanavljanja — Svoboda opravljanja storitev — Omejitve — Igre na srečo — Nacionalna ureditev, po kateri ima izključno pravico do organiziranja teh iger en sam subjekt, ki ga nadzoruje država — Nedopustnost — Zavrnitev dodelitve prehodnega obdobja, v katerem zadevnim nacionalnim organom začasno ne bi bilo treba odločati o vlogah za izdajo dovoljenj v tem sektorju — Pogoji za izdajo dovoljenj za organiziranje iger na srečo v primeru vložitve takih vlog — Spoštovanje temeljnih pravil pogodb ter načel enakega obravnavanja in preglednosti (člena 43 ES in 49 ES)